शिमला मिर्च

शिमला मिर्च, मिर्च की एक प्रजाति है जिसका प्रयोग भोजन में शाक के जैसे किया  जाता है। अंग्रेज़ी मे इसे कैप्सिकम (जो इसका वंश भी है) व पैप्पर भी कहा जाता है। मूलत: यह शाक दक्षिण अमेरिका महाद्वीप की है जहाँ ऐसे साक्ष्य मिलते हैं कि इसकी खेती लगभग पिछले 3000 वर्षों से की जा रही है। शिमला मिर्च एक ऐसी शाक है जिसे सलाद व शाक के रूप में खाया जा सकता है। हाट-मण्डी में शिमला मिर्च लाल, हरी व पीले रंग की मिलती है। चाहे शिमला मिर्च किसी भी रंग की हो पर उसमें विटामिन सी, विटामिन ए और बीटा कैरोटीन भरा होता है। इसके अंदर थोड़ी सी भी कैलोरी नहीं होती इसलिये यह कोलेस्‍ट्रॉल को नहीं बढ़ाती। साथ ही यह भार को स्थिर बनाये रखने के लिये भी योग्‍य है।

सन्दर्भ

बाहरी कड़ियाँ
पहाड़ों से चलकर मैदानों में पहुंची शिमला मिर्च (गाँव कनेक्शन)

वनस्पति विज्ञान
सब्ज़ी